猛獅A48

猛獅A48，對外又稱為猛獅ND243F，係德國猛獅出嘅一款低地台雙層巴士底盤。

猛獅ND243F係專為英國市場設計，一副6.9升嘅猛獅D0836LOH引擎擺喺車尾左邊，經波箱去行配特闊單尾胎嘅尾軸，至於散熱水箱就擺喺引擎上面。

第一架猛獅ND243F喺2006年裝好單門版東蘭開夏Kinetec+車身，並喺同年11月嘅Euro Bus Expo 2006巴士展覽會亮相，巴士隨後喺2007年加入Reading Transport。

猛獅原本打算喺2007年整一架配倫敦雙門版東蘭開夏Kinetec+車身嘅ND243F，但卒之都係冇下文。後來，猛獅決定唔再向英國市場出雙層巴士底盤，改為出引擎畀亞歷山大丹尼士同埋Optare嘅雙層巴士。

巴士型號